სუპერ ოჯახი 2
სუპერ ოჯახი 2 (ინგლ. Incredibles 2) — 2018 წლის ამერიკული კომპიუტერული ანიმაციური სუპერგმირული ფილმი, რომელიც წარმოებულია პიქსარის სტუდიის მიერ და გამოიდა Walt Disney Pictures-ის მხარდაჭერით. ფილმის სცენარის ავტორი და რეჟისორია ბრედ ბერდი. სუპერ ოჯახი 2 არის სუპერ ოჯახის (2004) გაგრძელება. სიუჟეტი მიჰყვება პარების ოჯახს, როდესაც ისინი ცდილობენ აღადგინონ საზოგადოების ნდობა სუპერგმირებისადმი. ოჯახი ერთად იბრძვის ახალი მტრის წინააღმდეგ. კრეგ ნელსონი, ჰოლი ჰანტერი, სარა ვოველი და სამუელ ლ. ჯექსონი პირველი ფილმის მსგავსად, აქაც ასრულებენ როლებს. მონაწილეობენ ახალი მსახიობებიც, როგორებიცაა: ჰეკლბერი მილნერი, ბობ ოდენკირკი, კეტრინ კინერი და ჯონათან ბენქსი. მაიკლ ჯაკინო ფილმის კომპოზიტორია. სუპერ ოჯახი– ის წარმატების შემდეგ , ბერდმა სხვა ფილმებზე მუშაობა გადაწყვიტა მისი გაგრძელების შექმნის ნაცვლად. მან სცადა შეექმნა განსხვავებული სცენარი, რომელიც არ ემგვანებოდა მანამდე არსებულ არც ერთ სუპერგმირების ფილმებსა თუ სერიალზე. პირველი ფილმის გამოსვლის შემდეგ შემდეგ, სცენარის ავტორმა აქცენტი გააკეთა ოჯახურ ურთიერთობებზე და არა მხოლოდ სუპერგმირული ჟანრით შემოიფარგლა. სუპერ ოჯახი 2-ის პრემიერა შედგა ლოს-ანჯელესში 2018 წლის 5 ივნისს და თეატრალურად გამოვიდა შეერთებულ შტატებში 2018 წლის 15 ივნისს Disney Digital 3D, Dolby Cinema, IMAX, IMAX 3D და 4DX ფორმატებში. ფილმმა კრიტიკოსების მხრიდან ძირითადად დადებითი შეფასებები მიიღო , განსაკუთრებით აღნიშნეს ფილმის ხარისხი, იუმორი, სცენარი და მუსიკალური გაფორმება. ფილმმა 182,7 მილიონი აშშ დოლარი გამოიმუშავა გამოსვლიდან ორ დღეში, რითაც ანიმაციური ფილმის საუკეთესო დებიუტის რეკორდი დაამყარა. მთელი მსოფლიოს მასშტაბით ფილმმა 1.2 მილიარდი აშშ დილარი გამოიმუშავა, რაც მას 2018 წლის მეოთხე ყველაზე მაღალშემოსავლიან ფილმად აქცევს, ასევე მეორე ყველაზე მაღალშემოსავლიან ანიმაციურ ფილმად და ყველა დროის მე –15 ყველაზე მაღალშემოსავლიან ფილმად. ის ასევე არის პიქსარის ყველაზე მაღალ შემოსავლიანი ანიმაციური ფილმი და იმ სამ ანიმაციას შორის, რომელთა შემოსავალმაც 1 მილიარდ დოლარს გადააჭარბა (სხვა ასეთი ფილმებია:დორის ძიებაში და სათამაშოების მისტორია 3). ეროვნული საბჭოს მიერ სუპერ ოჯახი 2 დასახელდა, როგორც 2018 წლის საუკეთესო ანიმაციური ფილმი . ფილმი ნომინირებული იყო საუკეთესო ანიმაციური ფილმისთვის ოქროს გლობუსის 76-ე დაჯილდოებაზე და ოსკარის 91-ე დაჯილდოებაზე და ორივე მათგანზე პირველობა დაუთმო ადამიანი ობობა:სამყაროს მიღმა-ს.